Burjassot celebra una nova edició de ‘Comerç al carrer’, el 9 i el 10 de juny
2025-07-24

Els comerços de Burjassot eixiran al carrer el pròxim cap de setmana del 9 i el 10 de juny. Gràcies a l’Associació de Comerciants de Burjassot i Empresaris de Burjassot, i amb el suport de l’Ajuntament, des de la Regidoria de Comerç i Mercats, la ciutadania tindrà l’oportunitat de conéixer els productes que ofereixen els comerciants del municipi.

L’activitat, ‘Comerç al carrer’, tindrà lloc el divendres 9 i el dissabte 10 de juny, en horari de 17 a 21 hores i de 10 a 14 hores, respectivament. En el cas de voler participar en l’activitat, els comerços interessats poden posar-se en contacte amb les associacions organitzadores, telefonant al 655083172 o bé enviant un correu a info@empresarisburjassot.es.

Amb ofertes especials i una gran quantitat de productes a la disposició de la ciutadania, des dels comerços de Burjassot conviden a tot el municipi a participar en aquesta activitat de foment del comerç local.